Lav et referat af nedenstående tekst:

Tekst:
Camilla Kur Larsen kunne lørdag sætte det perfekte punktum på sin karriere i Fortuna Hjørring, da hun scorede det eneste og afgørende mål i 1-0-sejren mod Sundby på hjemmebane i Gjensidige Kvindeligaen. Lørdagens kamp var den 136. og foreløbig sidste i den grønne trøje for 33-årige Camilla Kur Larsen. Nu pakker hun kufferterne og drager mod udlandet. Næste stop: Liverpool Den populære Fortuna-spiller flytter til England sammen med sin fire-årige datter Rose - nærmere sagt Liverpool - hvor hendes mand Brian Sørensen, som tidligere har været træner for Fortuna, har fået et cheftrænerjob i Everton, der spiller i den bedste engelske kvindeliga. Selv har Camilla Kur Larsen ikke fundet en ny klub, men hun understreger dog, at karrieren ikke er slut endnu. - Nu skal jeg så se, om det også bliver til en klub i England, for jeg er ikke færdig med at spille fodbold, fastslår hun. - Jeg har været i kontakt med nogle klubber, som er interesseret i at få fat i mig, og jeg kan også være interesseret i dem, forklarer angriberen. Dog er det ikke umiddelbart spillerkarrieren, der i første omgang fylder hos fodboldspilleren. - Der jo tale om en større omvæltning, når vi flytter til England, så jeg skal i meget større omfang tænke på familien og ikke mindst Rose, der skal finde en ny børnehave, erkender Camilla Kur Larsen. Familien holder jul og nytår i Danmark, men straks derefter rejser familien sammen til Liverpool.

Referat:
Angriberen slår fast, at der ikke er tale om et karrierestop.